**2. A feladat az Oszmán Birodalom történetéhez kapcsolódik.**

**Az alábbi források az oszmán-török társadalom- és államszerkezet néhány jellegzetes**

**vonásáról szólnak. Nevezze meg azt a fogalmat, amelyre a forrás vonatkozik, majd írjon**

**hozzá rövid meghatározást!** (Elemenként 0,5 pont.)

**A)** „Aki a tímár-birtokosok [földbirtokosok] közül nem tüntette ki magát, s a

hadjáratról nem hozott fejet vagy nyelvet: nem részesült előléptetésben. De aki

kitüntette magát, s nyelvet és fejet hozott, annak jövedelme fölemeltetett. Amelyik

tímár-birtokos pedig a hadjáraton különösen kitüntette magát, az ziámetet [nagyobb

méretű birtok] kapott érdemeiért.” *(Kocsi bég emlékirata)*

**a) A forrás által körülírt birtokos katonák elnevezése:** ………………………………..

**b) Ennek a forrás által körülírt elnevezésnek a fogalom-meghatározása:** ……………

………………………………………………………………………………………………

**B)** „Sok ifjút gyűjtöttek össze, és vittek a szultánnak: adassanak ők a türkök keze alá,

s tanuljanak törökül. Azután pedig legyenek katonák.” *(Török katonai törvény)*

**c) A forrás által körülírt katonák elnevezése:** ……………………………………..

**d) Ennek a forrás által körülírt elnevezésnek a fogalom-meghatározása:** ..…………

………………………………………………………………………………………..……

**C)** „Szulejmán szultán vagyok, akinek nevét a pénteki imán Mekkában és Medinában

elmondják.” *(Szulejmán levele)*

**e) Az erre okot szolgáltató (a forrásban nem szereplő) méltóság elnevezése:**

………………………………..….

**f) Ennek a méltóságnak a fogalom-meghatározása:** ………………………………….

………………………………………………………………………………………….…

Megoldás

**2**. Oszmán Birodalom (Elemenként 0,5 pont, összesen 3 pont.)

A)

a) szpáhi

b) szolgálati birtokkal rendelkező, lovas katona (A válasz más megfogalmazásban is

elfogadható, de a meghatározás két elemét tartalmaznia kell.)

B)

c) janicsár

d) (részben) keresztény gyermekekből nevelt, a szultáni testőrséget alkotó, gyalogos, zsoldos

(A válasz más megfogalmazásban is elfogadható, de a meghatározás négy eleméből kettőt

tartalmaznia kell.)

C)

e) kalifa

f) a muzulmán vallás feje vagy a próféta utóda (A válasz más megfogalmazásban is

elfogadható.)